gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9640, del 15-07-2023 (2023/8139)

REIAL DECRET 646/2023, de 14 de juliol, pel qual es nomena President de la Generalitat Valenciana a don Carlos Mazón Guixot.
----------------------------------------------------------------------------------------------------------------------------

### Dades del document

Número de DOGV
:   9640

Data del DOGV
:   15-07-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/8139


Data del document
:   14-07-2023

Organisme emissor
:   Presidència del Govern

Tipus de document
:   Reial decret

Descriptors 

:   * legislació

REIAL DECRET 646/2023, de 14 de juliol, pel qual es nomena President de la Generalitat Valenciana a don Carlos Mazón Guixot. [2023/8139]  
De conformitat amb el que disposen els articles 152.1 de la Constitució i 27.1 de l'Estatut d'Autonomia de la Comunitat Valenciana,  
  
Nomene Carlos Mazón Guixot president de la Generalitat Valenciana, elegit per les Corts Valencianes en la sessió del dia 13 de juliol de 2023.  
  
Madrid, 14 de juliol de 2023  
  
FELIPE R.  
El president del Govern,  
PEDRO SÁNCHEZ PÉREZ-CASTEJÓN
Diari Oficial de la Generalitat Valenciana


Sumari del DOGV 9731, del 23-11-2023 (2023/11656)

RESOLUCIÓ de 3 de novembre de 2023, de la Universitat de València, per la qual es nomenen catedràtics i catedràtiques d'universitat.
------------------------------------------------------------------------------------------------------------------------------------

### Dades del document

Número de DOGV
:   9731

Data del DOGV
:   23-11-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/11164


Data del document
:   03-11-2023

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * Universitat de València

RESOLUCIÓ de 3 de novembre de 2023, de la Universitat de València, per la qual es nomenen catedràtics i catedràtiques d'universitat. [2023/11086]  
D'acord amb les propostes formulades per les comissions encarregades de jutjar els concursos d'accés convocats per resolucions de la Universitat de València de 16 de juny de 2023 (BOE 01.07.2023) per a la provisió de places de catedràtic/a d'universitat, i una vegada acreditat per les persones interessades que reuneixen els requisits establerts a la base novena de la convocatòria.  
Aquest rectorat, fent ús de les atribucions que li confereix l'article 65 de la Llei orgànica 6/2001, de 21 de desembre, d'universitats (BOE 24.12.2001), i altres disposicions que la despleguen, ha resolt efectuar els nomenaments que s'indiquen a continuació:  
- José Ricardo Juan Sánchez, amb DNI núm. \*\*\*\*320\*\*, catedràtic d'universitat, de l'àrea de coneixement Dret Processal, adscrita al Departament de Dret Administratiu i Processal (concurs núm. 91/2023), plaça núm. 433.  
- Göran Rollnert Liern, amb DNI núm. \*\*\*\*068\*\*, catedràtic d'universitat, de l'àrea de coneixement Dret Constitucional, adscrita al Departament de Dret Constitucional, Ciència Política i de l'Administració (concurs núm. 92/2023), plaça núm. 2950.  
- Raquel Cerdán Otero, amb DNI núm. \*\*\*\*597\*\*, catedràtica d'universitat, de l'àrea de coneixement Psicologia Evolutiva i de l'Educació, adscrita al Departament de Psicologia Evolutiva i de l'Educació (concurs núm. 111/2023), plaça núm. 1659.  
- Ana Zorio Grima, amb DNI núm. \*\*\*\*822\*\*, catedràtica d'universitat, de l'àrea de coneixement Economia Financera i Comptabilitat (Àrea pròpia: 119 Comptabilitat), adscrita al Departament de Comptabilitat (concurs núm. 118/2023), plaça núm. 669.  
Les persones nomenades hauran de prendre possessió en el termini màxim de vint dies hàbils, a comptar de l'endemà de la publicació de la present resolució en el Boletín Oficial del Estado.  
  
Contra la present resolució, que esgota la via administrativa, es podrà interposar recurs potestatiu de reposició davant la rectora de la Universitat de València en el termini d'un mes des de la publicació en el Boletín Oficial del Estado, o interposar recurs contenciós administratiu davant del jutjat contenciós administratiu de València, en el termini de dos mesos des de la publicació.  
  
València, 3 de novembre de 2023.- La rectora: M. Vicenta Mestre Escrivá.
Diari Oficial de la Generalitat Valenciana


Sumari del DOGV 9938, del 17-09-2024 (2024/8918)

ANUNCI sobre convocatòria per a cobrir amb caràcter definitiu dos places de monitor o monitora d'activitat física recreativa o d'animació esportiva mitjançant el sistema de concurs, torn lliure, incloses en el procés extraordinari d'estabilització d'ocupació temporal derivada de la Llei 20/2021 (OOP extraordinària 2022).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9938

Data del DOGV
:   17-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8918

CVE
:   ABNS-K-9214-1353

Data del document
:   04-09-2024

Organisme emissor
:   Ajuntament d'Almenara

Tipus de document
:   Anunci

En el *Butlletí Oficial de la Província de Castelló*  número 128, de 25 d'octubre de 2022, s'han publicat les bases comunes que regiran els processos selectius que convoque l'Ajuntament d'Almenara per a l'estabilització d'ocupació temporal en els termes derivats de l'oferta d'ocupació pública extraordinària per a l'estabilització de l'ocupació temporal de l'Ajuntament d'Almenara per a l'any 2022.

En el *Butlletí Oficial de la Província de Castelló*  número 105 de 29 d'agost de 2024, s'han publicat les bases específiques i convocatòria per a cobrir amb caràcter definitiu dos places de monitor/a activitat física recreativa o d'animació esportiva mitjançant el sistema de concurs, torn lliure, incloses en el procés extraordinari d'estabilització d'ocupació temporal derivada de la Llei 20/2021 (OOP extraordinària 2022), aprovades per Decret d'alcaldia 899, de 19 d'agost de 2024.

El termini de presentació de sol·licituds serà de deu dies hàbils, a comptar de l'endemà de la publicació de l'extracte d'aquest anunci en el *Boletín Oficial del Estado*.

La relació provisional d'aspirants admesos i exclosos es publicarà en el *Butlletí Oficial de la Província de Castelló*.

Cosa que es publica als efectes oportuns.

  

Almenara, 4 de setembre de 2024

Estíbaliz Pérez Navarro

Alcaldessa presidenta
Diari Oficial de la Generalitat Valenciana


Sumari del DOGV 9711, del 25-10-2023 (2023/10876)

RESOLUCIÓ de 18 d'octubre del 2023, de la Presidència de l'Acadèmia Valenciana de la Llengua, per la qual es declara deserta la convocatòria del concurs 2/2023, d'un lloc de treball vacant de naturalesa funcionarial, sector administració especial, grup A1.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9711

Data del DOGV
:   25-10-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/10975


Data del document
:   18-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Acadèmia Valenciana de la Llengua
    * concurs administratiu

RESOLUCIÓ de 18 d'octubre del 2023, de la Presidència de l'Acadèmia Valenciana de la Llengua, per la qual es declara deserta la convocatòria del concurs 2/2023, d'un lloc de treball vacant de naturalesa funcionarial, sector administració especial, grup A1. [2023/10736]  
Per Resolució de 30 de juny del 2023 (DOGV núm. 9656, de 7 d'agost), de la Presidència de l'Acadèmia Valenciana de la Llengua, es convocà la provisió, pel sistema de concurs, d'un lloc de treball vacant de naturalesa funcionarial, sector administració especial, grup A1 (concurs 2/2023).  
Vist que no s'ha presentat cap sol·licitud de participació en el termini previst en la convocatòria, i en exercici de les competències atribuïdes a la Presidència en l'article 19, apartats c i e, de la Llei 7/1998, de 16 de setembre, de la Generalitat, de creació de l'Acadèmia Valenciana de la Llengua, resolc:  
  
Declarar desert el concurs 2/2023 del lloc de treball número 10, tècnic superior informàtic, de naturalesa funcionarial, sector administració especial, grup A1.  
  
D'acord amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 23/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà interposar potestativament un recurs de reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la Presidència de l'AVL en el termini d'un mes comptador des de l'endemà de la publicació d'este acord.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'este acord.  
  
València, 18 d'octubre del 2023.- La presidenta: Verònica Cantó Doménech.
Diari Oficial de la Generalitat Valenciana


Sumari del DOGV 9550, del 09-03-2023 (2023/2366)

Convocatòria d'assemblea general.
---------------------------------

### Dades del document

Número de DOGV
:   9550

Data del DOGV
:   09-03-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/2366


Organisme emissor


Tipus de document
:   Convocatòria

Convocatòria d'assemblea general. [2023/2366]  
L'assemblea ordinària-extraordinària se celebrarà pels socis el dia 27 de març de 2023, a les 17.00 h de la vesprada en primera convocatòria, i a les 17.15 h en segona, a la sala de projecció núm. 23 de Cinemes Kinepolis, en el Centre Comercial Heron City, avinguda de Tomás i Valiente, s/n, Paterna (València), d'acord amb l'ordre del dia següent:  
  
  
Ordre del dia  
1. Lectura i aprovació, si escau, dels comptes anuals-memòria, balanç de situació, compte de pèrdues i guanys, estats de canvis en el patrimoni net i estat de fluxos d'efectiu, de l'informe de gestió de l'exercici 2022 i de la proposta de distribució d'excedents disponibles del 2022. Lectura de l'informe d'auditoria. Proposta de data d'abonament d'interessos al capital any 2023.  
2. Nomenament de l'auditor extern.  
3. Aprovació dels principis generals de la política de remuneracions que s'aplica als membres del Consell Rector.  
4. Informe Consell Social i elecció de càrrecs zona 4.  
5. Pla d'inversions i despeses del fons de formació i promoció cooperativa per a l'exercici en curs, i liquidació del pressupost de l'exercici anterior.  
6. Autoritzar el Consell Rector a aplicar provisionalment i proporcionalment el Pla d'inversions i despeses del fons de formació i promoció cooperativa del 2023, en els mesos que transcórreguen de l'any 2024 fins que s'aprove per l'assemblea general el Pla corresponent de l'any 2024.  
7. Previsions del Pla de gestió per al 2023.  
8. Proposta modificació estatuts socials: art. 34.  
9. Renovació i/o elecció de càrrecs del Consell Rector.  
10. Autorització al Consell Rector per a la interpretació, l'esmena, el complement, l'execució i el desenvolupament dels acords que s'adopten per l'assemblea general, així com per a substituir les facultats que reba de l'assemblea, davant els registres o organismes competents i concessió de facultats a la secretària general, Isabel Montero López, per a l'elevació a instrument públic d'aquests acords.  
11. Suggeriments i preguntes.  
12. Reconeixement carreres professionals en Caixa Popular.  
13. Aprovació de l'acta de la sessió.  
  
La documentació referida als comptes anuals, l'informe de gestió, així com l'informe d'auditoria i altres documents sobre els quals ha de decidir l'assemblea, estan a la disposició dels socis en el domicili social de la cooperativa, on podran consultar-se de 10 a 14 h, els dies laborables des de la publicació de la convocatòria de l'assemblea general fins a la celebració. El soci que ho sol·licite per escrit tindrà dret a rebre gratuïtament còpia d'aquests documents amb antelació a la celebració de l'assemblea.  
  
Paterna, 9 de març de 2023.- El president del Consell Rector: Amadeo Ferrer Bayarri.
Diari Oficial de la Generalitat Valenciana


Sumari del DOGV 9606, del 30-05-2023 (2023/5749)

Extracte de la Resolució de 19 de maig de 2023, del president de l'IVACE, per la qual es disminuix el pressupost contemplat en la Resolució de 27 de setembre de 2021, del president de l'IVACE, per la qual es convoquen ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència europeu.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9606

Data del DOGV
:   30-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5749


Data del document
:   19-05-2023

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * Institut Valencià de Competitivitat Empresarial
    * ajuda pública

Extracte de la Resolució de 19 de maig de 2023, del president de l'IVACE, per la qual es disminuix el pressupost contemplat en la Resolució de 27 de setembre de 2021, del president de l'IVACE, per la qual es convoquen ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència europeu. [2023/5749]  
   
BDNS (identif.): 585993.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/585993)  
  
Únic  
Es disminueix en 978.165 euros la dotació pressupostària corresponent al programa 3 de la convocatòria d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència europeu, aprovada per Resolució de 27 de setembre de 2021, del president de l'IVACE. El pressupost total per a aquesta convocatòria serà en conseqüència de 57.586.988 euros.  
  
València, 19 de maig de 2023. El president de l'IVACE: Rafael Climent González.
Diari Oficial de la Generalitat Valenciana


Sumari del DOGV 9920, del 22-08-2024 (2024/8320)

RESOLUCIÓ de 5 d’agost de 2024, de la Direcció General d’Emprenedoria i Internacionalització, mitjançant la qual s’acorda donar publicitat a les subvencions concedides després de la resolució dels recursos de la convocatòria establida en la Resolució de 9 de març de 2023, de la Conselleria d’Economia Sostenible, Sectors Productius, Comerç i Treball, per la qual s’efectua la convocatòria de les ajudes de suport a la promoció exterior de la Comunitat Valenciana, per a l’exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9920

Data del DOGV
:   22-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8320

CVE
:   HECT-L-9887-4900

Data del document
:   05-08-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ajuda pública
    * comerç exterior
    * promoció comercial

En compliment del que s’establix en la Llei 38/2003, de 17 de novembre, general de subvencions, que en l’article 18 determina que els òrgans administratius concedents publicaran en el diari oficial corresponent les subvencions concedides amb expressió de la convocatòria, el programa i el crèdit pressupostari al qual s’imputen, el beneficiari, quantitat concedida i finalitat de la subvenció, i en virtut de la Resolució de 15 d’abril de 2021, del conseller d’Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria, resolc:

Donar publicitat a les subvencions concedides després de la resolució dels recursos de la convocatòria establida en la Resolució de 9 de març de 2023, de la Conselleria d’Economia Sostenible, Sectors Productius, Comerç i Treball, per la qual s’efectua la convocatòria de les ajudes de suport a la promoció exterior de la Comunitat Valenciana, per a l’exercici 2023, amb càrrec al programa 762A00, línia de subvenció S0459, per un import global màxim de 575.167,78€, indicades en els annexos a esta resolució.

  

València, 5 d'agost de 2024

Ester Olivas Cáceres

Directora general d'Emprenedoria i Internacionalització

Esta disposició conté annexos. Consulteu-ne la versió en PDF.
Diari Oficial de la Generalitat Valenciana


Sumari del DOGV 9675, del 04-09-2023 (2023/9053)

RESOLUCIÓ d'1 d'agost de 2023, per la qual es nomena personal funcionari de carrera, tècnic o tècnica de gestió d'administració general.
----------------------------------------------------------------------------------------------------------------------------------------

### Dades del document

Número de DOGV
:   9675

Data del DOGV
:   04-09-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/9053


Data del document
:   01-08-2023

Organisme emissor
:   Ajuntament de Vila-real

Tipus de document
:   Resolució

RESOLUCIÓ d'1 d'agost de 2023, per la qual es nomena personal funcionari de carrera, tècnic o tècnica de gestió d'administració general. [2023/9053]  
Per Resolució de l'Alcaldia núm. 3731, dictada en data 31 de juliol de 2023, s'ha procedit a nomenar el següent personal funcionari de carrera d'aquest ajuntament, després de superar el procés selectiu de la convocatòria per torn lliure de places vacants de tècnic/a de gestió d'administració general (TG d'AG) incloses en les ofertes d'ocupació pública ordinàries dels exercicis 2021 i 2022, subgrup de titulació A2, que, segons el vigent instrument de descripció de lloc de treball 2023 (KLK-0025), tenen atribuït complement de destí nivell 24 i complement específic codi 13, i que ha pres possessió amb efectes de l'1 d'agost de 2023:  
Cosa que es fa pública de conformitat amb el que disposa l'article 25 del Reial decret 364/1995, de 10 de març, pel qual s'aprova el Reglament general d'ingrés del personal al servei de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat (RD 364/95).  
  
  
  
Vila-real, 1 d'agost de 2023.- L'alcalde: José Benlloch Fernández.
Diari Oficial de la Generalitat Valenciana


Sumari del DOGV 9609, del 02-06-2023 (2023/5652)

Anunci de la convocatòria i bases que han de regir el procés de selecció pera la constitució d'una borsa d'administratiu o administrativa d'administració general.
------------------------------------------------------------------------------------------------------------------------------------------------------------------

### Dades del document

Número de DOGV
:   9609

Data del DOGV
:   02-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/5652


Data del document
:   22-05-2023

Organisme emissor
:   Ajuntament d'Aielo de Malferit

Tipus de document
:   Anunci

Descriptors 

:   * concurs administratiu

Anunci de la convocatòria i bases que han de regir el procés de selecció pera la constitució d'una borsa d'administratiu o administrativa d'administració general. [2023/5652]  
En el Butlletí Oficial de la Província de València núm. 91 de data 17.05.2023, s'han fet públiques les bases específiques íntegres que han de regir la convocatòria del procés de selecció per a la constitució d'una borsa d'administratiu/iva d'administració general.  
El termini de presentació d'instàncies serà de 20 dies hàbils a comptar de l'endemà de la publicació del present anunci en el Boletín Oficial del Estado.  
Els successius anuncis relacionats amb aquesta convocatòria, es publicaran únicament en el Butlletí Oficial de la Província de València, així com en el tauler d'anuncis de la seu electrònica i a la pàgina web de l'Ajuntament d'Aielo de Malferit.  
Cosa que es fa pública en el Diari Oficial de la Generalitat Valenciana, per a general coneixement i dels interessats.  
  
Aielo de Malferit, 22 de maig de 2023.- L'alcalde president: Juan Rafael Espí Mompó.